पाएं अपने शहर की ताज़ा ख़बरें और फ्री ई-पेपरडाउनलोड करें
गोरेगांव में एक स्ट्रीट डॉग की पीट-पीटकर हत्या करने के आरोप में 31 साल के एक शख्स को गिरफ्तार किया गया है। पुलिस के एक अधिकारी ने गुरुवार को बताया कि यह घटना मंगलवार को हुई। जिसके बाद आरोपी को बांगुर नगर पुलिस ने गिरफ्तार कर लिया है।
यह घटना तब सामने आयी जब आवारा कुत्ते की बेरहमी से पिटाई का वीडियो सोशल मीडिया पर वायरल हो गया। किसी शख्स ने इसका वीडियो मुंबई पुलिस और महाराष्ट्र के गृह मंत्री दिलिप वलसे पाटिल को टैग कर दिया। इसके बाद गृह मंत्री के निर्देश पर पुलिस सक्रिय हुई और बुधवार को आरोपी को गिरफ्तार कर लिया।
कुत्ते ने फाड़ी थी सीट इसलिए की पिटाई
आरोपी की पहचान इमरान युनूस शाह के रूप में हुई है। वह एक सेल्समैन के रूप में काम करता है। पूछताछ के दौरान आरोपी ने बताया कि कुत्ते ने उसकी बाइक की सीट कवर फाड़ दिया था, जिसके बाद उसने उसकी पिटाई कर दी। पुलिस ने इमरान के खिलाफ आईपीसी की धारा 429 और पशु क्रूरता अधिनियम, 1960 की धारा 11 (1) (ए) के तहत के प्राथमिकी दर्ज की है।
वीडियो में लोहे की रॉड से पीटता हुआ नजर आ रहा आरोपी
अधिकारी ने बताया कि वीडियो में लोहे के डंडे से कुत्ते की पिटाई करते और कुत्ते के बहुत ज्यादा खून निकलते हुए देखा जा सकता है। इस दौरान कुछ अन्य लोग भी आसपास खड़े हो तमाशा देखते हुए नजर आ रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn